Euroopa Liidu Teataja L 052 , 23/02/1978 Lk 0032 - 0033

Kreekakeelne eriväljaanne: Peatükk 10 Köide 1 Lk 0161

Hispaaniakeelne eriväljaanne: Peatükk 12 Köide 3 Lk 0082

Portugalikeelne eriväljaanne Peatükk 12 Köide 3 Lk 0082

Soomekeelne eriväljaanne: Peatükk 12 Köide 2 Lk 0003

Rootsikeelne eriväljaanne: Peatükk 12 Köide 2 Lk 0003



Nõukogu direktiiv, 13. veebruar 1978, mis käsitleb uutes ja olemasolevates mittetööstushoonetes ruumi kütmiseks ja kuuma vee tootmiseks kasutatavate soojusgeneraatorite jõudlust ning soojusisolatsiooni ja kuumaveetorustiku isoleerimist uutes mittetööstushoonetes (78/170/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 103, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et: oma 17. septembri 1974. aasta resolutsiooniga ühenduse uue energiapoliitika strateegia kohta [3] võttis nõukogu eesmärgiks vähendada sisetarbimise kasvumäära ratsionaalse ja säästliku energiatarbimise meetmete abil, seadmata seejuures ohtu sotsiaalseid ja majanduskasvuga seotud eesmärke; oma 17. detsembri 1974. aasta resolutsioonis ühenduse ratsionaalse energiakasutuse meetmeprogrammi kohta [4] märkis nõukogu, et nõukogule saadetud teatistes, mille pealkiri on "Ratsionaalne energiakasutus", on komisjon koostanud kõnealuses valdkonnas ühenduse tegevusprogrammi; mistahes edusammud ratsionaalse energiakasutuse vallas toovad üldist kasu keskkonnale; ehitiste küttesüsteemidega seotud sektor kuulub kõnealuste meetmete alla; olemasolevate ehitiste küttesüsteemidega seondub soovitus 76/493/EMÜ; [5] uute küttesüsteemide puhul on võimalikult kiiresti tarvis saavutada energia kokkuhoid, mis nende süsteemide paigaldamisel mõjutaks energia kogutarbimist; selleks tuleks vastu võtta direktiiv, millega nähakse ette raamistik liikmesriikide ühiseks energia kokkuhoiu meetodite uurimiseks, mille eesmärk on vähendada asutamislepingu artikli 103 lõikes 4 viidatud tarneraskuste mõju; mittetööstushoonetes ruumide kütmiseks ja sooja vee tootmiseks kasutatavaid soojusgeneraatoreid tuleks kontrollida tootmise käigus või paigaldamisel; uute mittetööstushoonete puhul tuleks majanduslikult mõistlikel tingimustel teha kohustuslikuks soojusisolatsiooni paigaldamine nii generaatoritele kui süsteemile, mille kaudu toimub soojendatud vedelike jaotamine; komisjon peaks korrapäraselt saama teavet vastuvõetud rakendusmeetmete ning saavutatud või oodatavate tulemuste kohta; käesoleva direktiivi rakendamiseks võetavad meetmed peaksid hõlmama meetmeid liikmesriikide õigusaktide ühtlustamiseks käesoleva direktiiviga hõlmatud valdkondades ning olema suunatud kõnealustes valdkondades ühenduse või rahvusvahelisel tasandil käimasoleva või tulevikus toimuva ühtlustamise ja standardiseerimise hõlbustamisele, ON VASTU VÕTNUD KÄESOLEVA DIREKTIIVI: Artikkel 1 1. Liikmesriigid võtavad kõik vajalikud meetmed, et tagada kõikide uutes ja olemasolevates mittetööstushoonetes ruumi kütmiseks ja kuuma vee tootmiseks kasutatavate soojusgeneraatorite vastavus minimaalsetele tõhususnõuetele. Generaatorite puhul, milles võib kasutada erinevaid energiaallikaid, peavad olema tõhususnõuded iga kasutatava energiaallika kohta. Mõiste "soojusgeneraator" hõlmab eelkõige kuumaveekatlaid, aurukatlaid, õhusoojendeid, sealhulgas nende osi ning eelkõige nendega seotud põletusseadmeid, mis sobivad kasutatava fossiilse kütuse jaoks. Soojusgeneraatoriteks loetakse ka elektri/soojuse koostootmiseks kasutatavad generaatorid; nende puhul hõlmavad minimaalsed tõhususnõuded energiatootmise koguvõimsust. Välja jäetakse takistite ning kaugküttesüsteemi ühendustega elektrilised soojusgeneraatorid. Seadmete kohta, mille puhul tüübikatsetus ei ole võimalik, tehakse hiljem ettepanek asjakohase tehnilise uuringu põhjal. 2. Liikmesriigid tagavad minimaalsetele tõhususnõuetele vastavuse generaatori tootmise käigus või paigaldamise ajal tehtava kontrolliga. 3. Soojusgeneraatoreid, mis kuuluvad kontrollimisele tootmise käigus, ei tohi müügiks pakkuda, kui need ei vasta minimaalsetele tõhususnõuetele; vastavust asjaomastele normidele kinnitatakse andmesildiga, mis sisaldab vähemalt järgmisi andmeid: - tootja nimi, - soojusgeneraatori tüüp ja valmistamisaasta, - soojusvõimsus (kW) igat liiki ettenähtud energiaallika puhul, - kasutatava energiaallika või energiaallikate liik ja omadused, - küttevedeliku maksimumtemperatuur, - kinnitus kontrolli läbimise kohta ja selle teinud asutuse nimi, - soojusgeneraatori energiatarve ettenähtud võimsusel töötades. Mõiste "ettenähtud võimsus" tähistab generaatori maksimaalset püsivat soojendusvõimsust. Tootmise käigus kontrollimisele kuuluva soojusgeneraatori paigaldamisel antakse kasutajale kirjalik kasutus- ja hooldusjuhend, et tal oleks võimalik saavutada optimaalne tõhusus. Kõnealune juhend peab olema sarnaselt generaatorile kontrollitud ning sisaldama peamisi kontrolliandmeid. 4. Paigaldamise ajal kontrollimisele kuuluvate generaatorite puhul ei tohi energiakaod ületada liikmesriikide kehtestatud taset. Artikkel 2 Liikmesriigid võtavad kõik vajalikud meetmed, et tagada uutes mittetööstushoonetes nii küttevedeliku kui ka sooja vee jaotus- ja säilitussüsteemi kohustusliku isoleerimise nõue majanduslikult mõistlikes piirides. Kõnealuseid sätteid kohaldatakse ka kaugküttevõrku ühendatud süsteemidele. Neid kohaldatakse ka uutele soojusgeneraatoritele, sealhulgas uutes või olemasolevates mittetööstushoonetes vee soojendamiseks kasutatavatele elektrisüsteemidele. Artikkel 3 Alates 1. jaanuarist 1981 ei tohi paigaldada soojusgeneraatoreid, mis ei vasta artiklis 1 sätestatud minimaalsetele tõhususnõuetele. Artiklis 2 nimetatud meetmeid kohaldatakse alates 1. juulist 1980. Artikkel 4 Liikmesriigid teevad käesoleva direktiivi rakendusalas võetud meetmed ning nendega saadud või neist oodatavad tulemused nõuetekohasel viisil teatavaks komisjonile. Artikkel 5 Käesolev direktiiv ei mõjuta mingil viisil asutamislepingu artiklil 100 põhinevaid meetmeid. Artikkel 6 Käesolev direktiiv on adresseeritud liikmesriikidele. Brüssel, 13. veebruar 1978 Nõukogu nimel eesistuja P. Dalsager [1] EÜT C 266, 7.11.1977, lk 55. [2] EÜT C 287, 30.11.1977, lk 9. [3] EÜT C 153, 9.7.1975, lk 1. [4] EÜT C 153, 9.7.1975, lk 5. [5] EÜT L 140, 28.5.1976, lk 12. --------------------------------------------------